wickkiey/tamil-wikipedia-chunked huggingface dataset:
# செபலோட்டசு

## அமைப்பு

இது ஒரு பல பருவச் செடியாகும். இச்செடி 5 முதல் 8 செ. மீ. உயரம் மட்டுமே வளரக்கூடிய மிகச் சிறிய செடியாகும். இதன் தண்டுப்பகுதி தரையில் ஊர்ந்து செல்லும் மட்டத்தண்டு கிழங்கு வகையைச் சேர்ந்தது. இலைகள் தலையை ஒட்டிப் படர்ந்திருக்கும். இவற்றில் இரண்டு வகையான இலைகள் உள்ளன. உள்வட்டத்தில் பூவின் இதழடுக்கு போல் 4 முதல் 6 இலைகள் உள்ளன. இது நீள்முட்டை வடிவத்தில் அமைந்துள்ளது. இந்த இலைகள் சாதாரண இலைகளைப்போல் சூரிய ஒளியின் மூலம் உணவைத் தயாரிக்கின்றன. இலைகளை ஒட்டி வெளிப்புறத்தில் இலையிலிருந்து மாறுபட்டு சாடியாகவோ, கூஜாவாகவோ இலைகள் உள்ளன. இந்தச் சாடிகள் 2.5 முதல் 5 செ. மீ நீளம் கொண்டவை. இது பச்சை, சிவப்பு கலந்த நீலம், வெள்ளை ஆகிய நிறத்துடன் அமைந்துள்ளன.
சாடியின் வாய்ப்பகுதி குழல் போன்று இருக்கும். இதன் மேல் பகுதியில் மூடி அமைந்துள்ளது. இதில் நரப்புகள் சிவப்பு நிறத்தில் அழகாக இருக்கும். இம்மூடி கீழ்நோக்கி இயங்கும் வகையில் அமைந்துள்ளது.
குடுவையின் உள் பகுதியில் தண்ணீர் போன்ற திரவம் காணப்படும்.  
குடுவையின் வாய் விளிப்புக்குக் கீழே இளம் பச்சையுடன் கூடிய சிவப்புப் புள்ளிகள் காணப்படுகின்றன. இவ்விடத்தில் இனிப்பான வாசனையுடைய தேன் சுரப்பிகள் உள்ளன. இதற்கடுத்த பகுதி வழுவழுப்பாக இருக்கும். இதை வழுக்குப் பகுதி, சறுக்கும்பகுதி என அழைப்பர். ஜாடியின் உள் பகுதியில் சுரப்பிகள் பளபளக்கும் நிறத்தில் கவர்ச்சியாக இருக்கும். இவை கீழ்நோக்கி வளைந்தும், மிகவும் நீண்டு, அடர்த்தியாகவும், மிகமிக மிருதுவாகவும் இருக்கும். இவை பூச்சிகளை செரிக்கக்கூடிய செரிப்பு நீரைச் சுரக்கின்றன. இது போன்ற சுரப்பி மூடிகள் குடுவையின் அடிப்பகுதியில் காணப்படுவதில்லை.
# செபலோட்டசு

## உணவூட்டம்

'', details by Ferdinand Bauer]]
சில சமயங்களில் பறக்கும் பூச்சிகள்,குறிப்பாக எறும்புகள் குடுவையின் அழகினால் கவரப்பட்டு, குடுவையின் வாய்ப்புறத்திற்குச் செல்லும். உள்பகுதியில் உள்ள தேன் சுரப்பிகள் மின்னுவதால் தேன் என எண்ணி உள்ளே ஊர்ந்து செல்லும். அங்கே உள்ள வழுக்கும் பகுதியில் இதன் கால் பட்டவுடன் பூச்சி வழுக்கி கீழே விழுந்துவிடும்.பூச்சி மேலே வர முயற்சிக்கும்போது மேலே உள்ள மயிர்கள் தடுக்கின்றன. பிறகு பூச்சிகள் செரிக்கப்படுகின்றன.  
இச்செடியின் மையப்பகுதியில் நீண்ட 60 செ.மீ நீளமுடைய காம்பு உள்ளது. இதில் மிகச்சிறிய வெள்ளைப்பூக்கள் உள்ளன. இது பார்ப்பதற்கு கவர்ச்சியாக உள்ளதால் இவற்றை செடிகள் வளர்க்கக்கூடிய கண்ணாடி வீடுகளில் வளர்க்கிறார்கள்.
# செபலோட்டசு

## ஊனுண்ணித் தாவரங்கள் பகுப்பு

ஏற்காடு இளங்கோ. ';அதிசயத் தாவரங்கள்', அறிவியல் வெளியீடு. 2002.
# ரெடிப்.காம்

**ரெட்டிஃப்.காம்** என்பது இணைய வழி செய்தி, பொழுதுபோக்கு மற்றும் வணிக கொள்முதல் தலைவாயிலாகும். இது 1996 இல் "இணையத்தில் ரெட்டிஃப்" என துவங்கப்பட்டது. இதன் தலைமையகம் இந்தியாவின் மும்பையில் அமைந்துள்ளதுடன் அலுவலகங்கள் புதுதில்லி மற்றும் அமெரிக்காவின் நியூயார்க் நகரத்தில் அமைந்துள்ளன.  
அலெக்சா தரவரிசைப்படி ரெடிப் 11வது இந்திய வலைவாயிலாக உள்ளது. 316 இற்கும் அதிகமான ஊழியர்களைக் கொண்டுள்ளது. ரெடிப்.காம் இன் மில்லியன் கணக்கான வருகுனர்களில் 89.1% ஆனோர் இந்தியாவிலிருந்தும், எஞ்சியோர் முதன்மையாக ஐக்கிய அமெரிக்கா (3.4%) மற்றும் சீனாவிலிருந்து வருகின்றனர்.
# முல்லைத்தீவு தேர்தல் தொகுதி

**முல்லைத்தீவு தேர்தல் தொகுதி** (*Mullaitivu Electorate*) என்பது சூலை 1977 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், முல்லைத்தீவு மாவட்டத்தில் முல்லைத்தீவு நகரை உள்ளடக்கியதாகும்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் முல்லைத்தீவு தேர்தல் தொகுதி வன்னி தேர்தல் மாவட்டத்தில் உள்ளடக்கப்பட்டது.
# முல்லைத்தீவு தேர்தல் தொகுதி

## நாடாளுமன்ற உறுப்பினர்கள்

| தேர்தல் | உறுப்பினர் | கட்சி | காலம் |  |
| --- | --- | --- | --- | --- |
| 1977 | சே. மா. செல்லத்தம்பு | தமிழர் விடுதலைக் கூட்டணி | 1977-1989 | } |
# முல்லைத்தீவு தேர்தல் தொகுதி

## 1977 தேர்தல்கள்

21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:  
| &nbsp; | align=எக்ஸ். எம். செல்லத்தம்பு | align=தமிழர் விடுதலைக் கூட்டணி | align=சூரியன் | 10,261 | 52.36% |
| --- | --- | --- | --- | --- | --- |
| align=பி. சந்திரசேகர் | align=சுயேட்சை | align=தராசு | 7,632 | 38.95% |  |
| align=ஆர். விக்கினராசா | align=ஏணி | 977 | 4.99% |  |  |
| align=வி. சந்திரசேனன் | align=மணி | 726 | 3.70% |  |  |
| **தகுதியான வாக்குகள்** | **19,596** | **100.00%** |  |  |  |
| நிராகரிக்கப்பட்டவை | 76 |  |  |  |  |
| மொத்த வாக்குகள் | 19,672 |  |  |  |  |
| பதிவு செய்யப்பட்ட வாக்காளர்கள் | 24,698 |  |  |  |  |
| வாக்கு வீதம் | 79.65% | } |  |  |  |
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், எக்ஸ். எம். செல்லத்தம்பு உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.
# யக்ஷியும் ஞானும்

***யக்ஷியும் ஞானும்*** 2010-ம் ஆண்டு வெளிவந்த மலையாளத் திரைப்படமாகும். வினையன் இயக்கத்தில் ஆர். ஜி. தயாரிப்பு நிறுவனத்தின் தயாரிப்பில் வெளியானது.  
இயக்குநர் வினையனின் திகில்த் திரைப்பட வரிசையில் ஆகாஷ கங்கா, வெள்ளி நக்ஷத்திரம் ஆகிய திரைப்படங்களைத் தொடர்ந்து வெளியான திகில்த் திரைப்படம் இது. இத்திரைப்படம் **ஜக்கம்மா** என்ற பெயரில் தமிழில் மொழிமாற்றம் செய்யப்பட்டது.
# யக்ஷியும் ஞானும்

## கதைக்கரு

மேக்கனா ராஜ் பேயாகவும், கதையின் நாயகியாகவும் வருகிறார். சமூக கருத்துகளை மையமாக வைத்து ஒரு திகில்த் திரைப்படத்தை உருவாகியுள்ளார் வினயன். திலகன் சோதிடம் கூறுவராக நடித்திருக்கிறார்.
# எஸ். ஏ. சந்திரசேகர்

**எஸ். ஏ. சந்திரசேகர்** ஓர் இந்தியத் திரைப்பட இயக்குநரும், தயாரிப்பாளரும், எழுத்தாளரும், நடிகரும் ஆவார். இவர் தமிழ்த் திரைப்பட நடிகர் விஜய்யின் தந்தையாவார். 1981 இல் வெளிவந்த சட்டம் ஒரு இருட்டறை திரைப்படத்தில் இயக்குநராக அறிமுகமாகி பின்னர் சமூகப் பின்னணியுள்ள படங்களை இயக்க ஆரம்பித்தார்.
# எஸ். ஏ. சந்திரசேகர்

## தனிப்பட்ட வாழ்க்கை

சந்திரசேகர் இராமநாதபுரம் மாவட்டம், பெரியபட்டினம் அருகில் முத்துப்பேட்டை என்னும் கிராமத்தில் பிறந்தார். இவரது தந்தை சேனாதிபதிபிள்ளை, இராமநாதபுரத்தில் உள்ள தங்கச்சிமடத்தில் தொடருந்துத் துறையில் பணிபுரிந்தார். ஒரு வசதி வாய்ந்த கிறித்தவ வேளாளர் பிள்ளை குடும்பத்தில் பிறந்தார். பின்னாளில் கருநாடக இசைப் பாடகியான சோபாவை மணமுடித்தார். கோலிவுட்டின் தற்போதைய தமிழ்த் திரையுலகின் முன்னணி நடிகரான விஜய்யின் தந்தையாவார். சந்திரசேகர் இயக்கிய நாளைய தீர்ப்பு படம் மூலம் கதாநாயகனாக விஜயை ஒரு முழுமையான கதாநாயகனாக அறிமுகம் செய்தார். இவருக்கு நடிகர் விஜய்க்கு பிறகு, இரண்டாவதாக வித்யா என்ற மகள் 2 வயதிலேயே உயிரிழந்தார்.
# எஸ். ஏ. சந்திரசேகர்

## திரைப்பட வாழ்க்கை

சந்திரசேகர் அரசாங்க தகுதித் தேர்வின் மூலம் தேர்ச்சி பெற்று சென்னையில் அரசாங்க வேலையில் சேர்ந்தார். அவருக்கு திரைத்துறையில் தனது பங்களிப்பை செலுத்தும் விதமாக விஜயா வாஹினி ஸ்டூடியோவில் எம்ஜிஆர் நடித்து கொண்டிருந்த எங்க வீட்டு பிள்ளை திரைப்படத்தின் மூலம் சவுண்ட் இன்ஜினியராக தனது திரை வாழ்வை ஆரம்பித்தார். அதன் பிறகு இயக்குநர் டி. என். பாலுவிடம் உதவி இயக்குநராக அவரது படங்களில் இணைந்து பணியாற்றி உள்ளார். எங்க வீட்டு பிள்ளை, ஆசைமுகம், நான் ஆணையிட்டால், மனசாட்சி, அஞ்சல் பெட்டி 520, வசந்த மாளிகை, எங்கள் தங்க ராஜா, திருமாங்கல்யம், உத்தமன் போன்ற திரைப்படங்களில் இணை இயக்குநராகப் பணியாற்றினார். அதன் பிறகு 1980கள் முதல் தமிழ், தெலுங்கு, கன்னடம் மற்றும் இந்தி ஆகிய மொழிகளில் 70க்கும் மேற்பட்ட திரைப்படங்களை இயக்கியுள்ளார். இவற்றில் வெற்றி, நான் சிகப்பு மனிதன், சட்டம் ஒரு இருட்டறை, சட்டம் ஒரு விளையாட்டு, நீதிக்கு தண்டனை, தோஸ்த், முத்தம் போன்ற புகழ்பெற்ற திரைப்படங்களை இயக்கியுள்ளார். சிரஞ்சீவியை வைத்து தெலுங்கில் இவர் இயக்கியுள்ள *சத்தின் கீ லெவு* ஆகும். இதைவிட 1980களில் இயக்குநர் சந்திரசேகர்–மு. கருணாநிதி கதை, வசனத்தில் பல திரைப்படங்களை இயக்கியுள்ளார். மேலும் 80களில் இயக்குநர் சந்திரசேகர்–விஜயகாந்த் இணையில் பல அரசியல் கருத்து தெறிக்கு திரைப்படங்கள் வெளிவந்து பெரும் வெற்றி பெற்றள்ளது. பின்பு விஜயகாந்த் அவர்களை வைத்து அதிகமான திரைப்படங்கள் இயக்கியுள்ளார். அதே சமயத்தில் ரஜினிகாந்தை வைத்து நான் சிவப்பு மனிதன் என்ற ஒரே திரைப்படத்தை மட்டுமே இயக்கினார். இவர் இயக்கிய திரைப்படங்களில் இவர் சிறப்புக் கௌரவத் தோற்றங்களிலும் நடித்துள்ளார். மேலும் 90களின் பெரும் இயக்குநர்களான எஸ். சங்கர், ஏ. வெங்கடேஷ் எம். ராஜேஷ் மற்றும் பொன்ராம் போன்ற இயக்குநர்கள் இவரிடம் துணை இயக்குநர்களாகப் பணியாற்றியவர்கள். மேலும் இவர் இயக்கிய டூரிங் டாக்கிஸ் (2015) திரைப்படம் *சந்திரசேகர்* இயக்கிய 69 ஆவது படமாகும்
# எஸ். ஏ. சந்திரசேகர்

## திரைப்படங்கள்

| ஆண்டு | திரைப்படங்கள் | திரைப்படப் பங்களிப்புகள் | மொழி | குறிப்புகள் |
| --- | --- | --- | --- | --- |
| 2018 | *டிராஃபிக் ராமசாமி* | தமிழ் |  |  |
| 2016 | *நையப்புடை* | தமிழ் |  |  |
| 2015 | *டூரிங் டாக்கீஸ்* | தமிழ் |  |  |
| 2011 | *சட்டப்படி குற்றம்* | தமிழ் |  |  |
| 2010 | *வெளுத்து கட்டு* | தமிழ் |  |  |
| 2008 | *பந்தயம்* | தமிழ் |  |  |
| 2007 | *நெஞ்சிருக்கும் வரை* | தமிழ் |  |  |
| 2006 | *ஆதி* | தமிழ் |  |  |
| 2005 | *சுக்ரன்* | தமிழ் |  |  |
| 2003 | *முத்தம்* | தமிழ் |  |  |
| 2002 | *தமிழன்* | தமிழ் |  |  |
| 2001 | *தோஸ்த்* | தமிழ் |  |  |
| 1999 | *பெரியண்ணா* | தமிழ் |  |  |
| 1999 | *நெஞ்சினிலே* | தமிழ் |  |  |
| 1997 | *ஒன்ஸ்மோர்* | தமிழ் |  |  |
| 1996 | *மாண்புமிகு மாணவன்* | தமிழ் |  |  |
| 1995 | *விஷ்ணு* | தமிழ் |  |  |
| 1995 | *தேவா* | தமிழ் |  |  |
| 1994 | *ரசிகன்* | தமிழ் |  |  |
| 1993 | *செந்தூரப் பாண்டி* | தமிழ் |  |  |
| 1993 | *ஜீவன் கீ சத்ரஞ்* | இந்தி |  |  |
| 1993 | *ராஜதுரை* | தமிழ் |  |  |
| 1992 | *இன்னிசை மழை* | தமிழ் |  |  |
| 1992 | *நாளைய தீர்ப்பு* | தமிழ் |  |  |
| 1992 | *மேரா தில் தேரா லியா* | இந்தி |  |  |
| 1992 | *இன்சாஃப் கி தேவி* | இந்தி |  |  |
| 1990 | *ஆஸாத் தேஷ் கீ குலாம்* | இந்தி |  |  |
| 1990 | *ஜெய் சிவ் சங்கர்* | இந்தி |  |  |
| 1990 | *சீதா* | தமிழ் |  |  |
| 1989 | *ராஜநடை* | தமிழ் |  |  |
| 1988 | *இது எங்கள் நீதி* | தமிழ் |  |  |
| 1988 | *பூவும் புயலும்* | தமிழ் |  |  |
| 1988 | *சுதந்திர நாட்டின் அடிமைகள்* | தமிழ் |  |  |
| 1987 | *குட்ராத் கா கனுன்* | இந்தி |  |  |
| 1987 | *நீதிக்கு தண்டணை* | தமிழ் |  |  |
| 1986 | *நிலவே மலரே* | தமிழ் |  |  |
| 1986 | *சட்டம் ஒரு விளையாட்டு* | தமிழ் |  |  |
| 1986 | *எனக்கு நானே நீதிபதி* | தமிழ் |  |  |
| 1986 | *என் சபதம்* | தமிழ் |  |  |
| 1986 | *வசந்த ராகம்* | தமிழ் |  |  |
| 1986 | *சிவப்பு மலர்கள்* | தமிழ் |  |  |
| 1985 | *பாலிடான்* | தெலுங்கு |  |  |
| 1985 | *இன்டிகோ ருத்ரமா* | தெலுங்கு |  |  |
| 1985 | *நான் சிகப்பு மனிதன்* | தமிழ் |  |  |
| 1985 | *நீதியின் மறுபக்கம்* | தமிழ் |  |  |
| 1985 | *புது யுகம்* | தமிழ் |  |  |
| 1984 | *குடும்பம்* | தமிழ் |  |  |
| 1984 | *தேவந்தகுடு * | தெலுங்கு |  |  |
| 1984 | *டோப்பிடி டோங்குலு* | தெலுங்கு |  |  |
| 1984 | *வீட்டுக்கு ஒரு கண்ணகி* | தமிழ் |  |  |
| 1984 | *வெற்றி* | தமிழ் |  |  |
| 1983 | *ஹசிடா ஹெப்புலி* | கன்னடம் |  |  |
| 1983 | *பல்லேட்டுரி மோனகாடு* | தெலுங்கு |  |  |
| 1983 | *கெத்த மகா* | கன்னடம் | மூன்று முகம் படத்தின் மறு உருவாக்கம் |  |
| 1983 | *சாட்சி* | தமிழ் |  |  |
| 1983 | *சம்சாரம் என்பது வீணை* | தமிழ் |  |  |
| 1983 | *சிம்ஹ கர்ஜனை* | கன்னடம் |  |  |
| 1982 | *நாயா எல்லிடி* | கன்னடம் | சட்டம் ஒரு இருட்டறை படத்தின் மறு உருவாக்கம் |  |
| 1982 | *பாலிடனம்* | கன்னடம் |  |  |
| 1982 | *இதயம் பேசுகிறது* | தமிழ் |  |  |
| 1982 | *ஓம் சக்தி* | தமிழ் |  |  |
| 1982 | *பட்டணத்து ராஜாக்கள்* | தமிழ் |  |  |
| 1981 | *சாட்டனிக்கி காலு லேவு* | தெலுங்கு | சட்டம் ஒரு இருட்டறை படத்தின் மறு உருவாக்கம் |  |
| 1981 | *நீதி பிழைத்தது* | தமிழ் |  |  |
| 1981 | *சாதிக்கொரு நீதி* | தமிழ் |  |  |
| 1981 | *நெஞ்சில் துணிவிருந்தால்* | தமிழ் |  |  |
| 1981 | *சட்டம் ஒரு இருட்டறை* | தமிழ் | } |  |
# குளோவிசு ஈட்டி முனை

**குளோவிசு ஈட்டி முனை** என்பது, வட அமெரிக்கக் குளோவிசுப் பண்பாட்டினர் பயன்படுத்திய எறிவதற்கான ஈட்டி முனைகளைக் குறிக்கும். இத்தகைய ஈட்டி முனைகள் முதன் முதலாக 1929 ஆம் ஆண்டில், நியூ மெக்சிக்கோவில் உள்ள குளோவிசு என்னும் நகரில் கண்டெடுக்கப்பட்டதால் இவற்றுக்கு அந்நகரின் பெயரைத் தழுவிப் பெயரிடப்பட்டது. இவை 13,500 ஆண்டுகளுக்கு முற்பட்ட பழமிந்தியக் காலத்தைச் சேர்ந்தவை.  
பக்கத்தில் காணப்படுவது நடுத்தர அளவு கொண்ட ஒரு வேல்வடிவக் குளோவிசு முனையாகும். இவற்றின் பக்கங்கள் வளைவானதாக இருப்பதுடன், விளிம்பு வழியே கவனமாக அழுத்தம் கொடுத்து செதுக்கப்பட்டிருக்கும். முனையின் அடிப்புறம் அல்லது நடுப்பகுதி அகலம் கூடிய பகுதியாக அமைந்திருக்கும். இதன் அடிப்பக்கம் உள்வளைந்த வடிவில் இருக்கும். இதன் விளிம்பின் ஒரு பக்கத்தில் அல்லது இது பக்கங்களிலுமே தவாளிச் செதுக்கு இருக்கும்.
# பருத்திச்சேரி

**பருத்திச்சேரி**, தமிழ்நாட்டின் தஞ்சாவூர் மாவட்டத்திற்கு உட்பட்ட
கும்பகோணம் வட்டத்திலுள்ள சிற்றூர்.
# பருத்திச்சேரி

## மக்கள் வகைப்பாடு

2001 ஆம் ஆண்டு கணக்கெடுப்பின்படி, பருத்திச்சேரியின் மொத்த மக்கட்தொகை 1021. இதில் 503 பேர் ஆண்கள், 513 பேர் பெண்கள். பாலின விகிதம் 1030. எழுத்தறிவு விகிதன் 75.5% ஆகும்.
# தேரோட்டம்

ஆதிஜகந்நாதர் ஆலய திருத்தேர்]]
**தேரோட்டம்** (*Ratha Yatra*) என்பது பல மதங்களிலும் பல தெய்வங்களின் சிலையையோ சின்னங்களையோ இதற்காக உருவாக்கப்பட்ட தேரில் வைத்துப் பலர் சேர்ந்து ஊர்வலமாக இழுத்து வரும் ஒரு விழாவாகும். இந்தியா, நேபாளம், இலங்கை ஆகிய இடங்களிலும் இந்துக் கோயில்களில் இடம்பெறும் ஆண்டுத் திருவிழாக்களில் மிக முக்கியமான திருவிழாவாக இது அமைகின்றது. இச்சொல் முக்கியமாக புரி தேரோட்ட நிகழ்வைக் குறிப்பதாகவும் அமைகிறது.  
பன்னெடுங்காலமாக தேரோட்டங்கள் இந்தியாவில் ஜகந்நாதர், இராமர், கிருஷ்ணர் உள்ளிட்ட வைணவ வழிமுறைகளிலும், சைவ வழிமுறைகளிலும், நேபாளத்தில் கடவுளர்களுக்கும் மகான்களுக்குமானதாகவும், சமண வழிமுறைகளில் தீர்த்தங்கரர்களுக்கும், கிழக்கு இந்தியாவில் பழங்குடி சமயங்களிலும் நிகழ்த்தப்பட்டு வந்துள்ளன. இவற்றில் மிகவும் குறிப்பிடத்தக்கவை இந்தியாவின் புரி தேரோட்டம், வங்கதேசத்தின் தம்ராய் இரத யாத்திரை, மற்றும் மகேஷ் இரத யாத்திரை. இந்தியாவுக்கு வெளியே சிங்கப்பூர் உள்ளிட்ட இடங்களில் ஜகந்நாதர், கிருஷ்ணர், சிவன், மாரியம்மன் ஆகிய தேரோட்டங்கள் கொண்டாடப்படுகின்றன.  
கோயில்களைப் பொறுத்துப் 10 நாட்கள் முதல் 25 நாட்கள் வரை பல நாட்கள் தொடர்ச்சியாக இடம்பெறும் இத்தகைய திருவிழாக்களில் இறுதியான தீர்த்தத் திருவிழாவுக்கு முதல் நாள் தேரோட்டத் திருவிழா இடம்பெறுவது வழக்கம். இத்திருவிழாவில் ஒன்று, மூன்று அல்லது ஐந்து தேர்கள் இடம்பெறுவது உண்டு. ஒன்றுக்கு மேற்பட்ட தேர்கள் இடம்பெறும் போது கோயிலின் தலைமைக் கடவுளுக்குப் பெரிய தேரும், பிற கடவுளருக்கு முக்கியத்துவத்தில் அடிப்படையில் சிறிய தேர்களும் இருக்கும்.  
தேரோட்டம் என்பது சமயத் தோன்றலாக இருந்தாலும் அவை சமூக மற்றும் கலாச்சார முக்கியத்துவம் கொண்டவையாகும் என்று நட் ஜேக்கப்சன் கூறுகிறார்.
# தேரோட்டம்

## வரலாற்றுக் குறிப்புகள்

மிகப் பழைய காலத்தில் இருந்தே அரசர்கள் குதிரை, யானை, தேர் முதலியவற்றில் ஏறி நகர வீதிகளில் உலாவருதல் வழமையாக இருந்துள்ளது. இதைப் பின்பற்றியே கடவுள்களையும் வாகனங்களில் ஏற்றி வீதியுலா வரச் செய்யும் வழக்கமும் ஏற்பட்டது எனலாம். சங்க இலக்கியங்களிலும், சங்கம் மருவிய காலத்து இலக்கியங்களிலும் தேர்கள் குறித்த செய்திகள் உள்ளன. சிலப்பதிகாரம், மணிமேகலை போன்ற காப்பியங்களிலும் தேர்கள் புழக்கத்தில் இருந்தமைக்கான சான்றுகள் உள்ளன. சிலப்பதிகாரம் புத்த சமயத்தவரின் தேர்த் திருவிழா பற்றிக் குறிப்பிடுகின்றது. அக்காலத்துத் தேர்கள் எதுவும் இன்றுவரை நிலைத்து இருக்கவில்லை. இன்றுள்ள மிகப் பழைய தேர்கள் விஜயநகரக் காலத்தைச் சேர்ந்தவை.
# தேரோட்டம்

## தத்துவம்

கொடியேற்றம் முதல் தீர்த்தத் திருவிழா வரை கோயில்களில் ஆண்டுக்கு ஒருமுறை நிகழும் திருவிழாக்களின் தத்துவங்கள் குறித்துச் சைவ நூல்களில் குறிப்புகள் காணப்படுகின்றன. இத் திருவிழாக்கள், படைத்தல், காத்தல், அழித்தல், அருளல், மறைத்தல் ஆகிய இறைவனின் ஐந்தொழில்களைக் குறிக்கின்றன என்பது இந்நூல்களின் கருத்து. இதன்படி தேர்த்திருவிழா அழித்தல் தொழிலைக் குறிப்பதாகக் கொள்ளப்படுகிறது. தேரின் பல்வேறு உறுப்புக்களும் அண்டத்திலும், இவ்வுலகத்திலும் உள்ள பல்வேறு அம்சங்களைக் குறிப்பதாகவும் கொள்ளப்படுகிறது. இத்தகைய தேரில் எறிச் சென்றே தேவர்களைக் காப்பதற்காகச் சிவன் அசுரர்களின் மூன்று நகரங்களை அழித்தான் என்னும் தொன்மக் கதையும் இங்கு குறிப்பிடத்தக்கது.
# தேரோட்டம்

## தேர் அலங்காரம்

உள்ள தேர் முட்டி அல்லது தேர் நிலை]]  
தேரோட்டம் நடக்காத காலங்களில் தேரை நிறுத்தி வைத்திருக்கும் இடத்தைத் தேர் நிலை அல்லது தேர் முட்டி (இலங்கை வழக்கு) என்று குறிப்பிடுவர். சில கோயில்களில் தேர் நிலைகள் நிரந்தரமான கட்டிடங்களாக இருக்க, வேறு சில கோயில் தேர் நிலைகள் தற்காலிகமானவையாக இருக்கும். பெரிய தகரக் கூரைகள் கொண்டு தேர் வெயிலிலும் மழையிலும் பாதிக்கப்படாமல் இருக்க வழி செய்வர். அருகில் உள்ள படம் யாழ்ப்பாணம், நல்லூர்க் கந்தசாமி கோவிலில் அமைக்கப்பட்டுள்ள நிரந்தரமான தேர் முட்டியைக் காட்டுகின்றது. இதில் அலங்காரங்களுடன் கூடிய தாங்குதள அமைப்புக்களும், வேலைப்பாடுகளுடன் கூடிய கூரை அமைப்பும், திராவிடக் கட்டிடக்கலைப் பாணியில் அமைந்த தூண்களும் காணப்படுகின்றன. இத் தேர் நிலைகள், தேர் பாதுகாப்பாக இருக்க உதவுகின்றன.  
சில தேர்கள் உச்சி முதல் சில்லுகள் வரை மரத்தினால் செய்யப்பட்டு நிரந்தரமான அலங்காரங்களுடன் இருப்பது உண்டு. இவை "சித்திரத்தேர்" என அழைக்கப்படுகின்றன. வேறு சில தேர்கள் நிலையில் இருக்கும் போது அலங்காரங்கள் இல்லாமல் எளிய நிலையில் இருக்கும். தேரோட்டம் துவங்கும் மாதத்தில் தேரைத் தூய்மைப்படுத்தி, செப்பனிட்டு வைப்பர். கோவிலில் தேரோட்டத்திற்கு கொடி ஏறிய பின்னர், தினமும் அலங்காரங்கள் செய்யப்படும். வண்ண வண்ண மலர்த் தோரணங்கள், உதிரிப் பூக்கள், அழகிய வேலைப்பாடுகள் கொண்ட திரைச்சீலைகள், குஞ்சங்கள் கொண்டு தேர் அலங்காரம் செய்யப்படும். சுவாமியும் தேரில் எழுந்தருளுவார். வாழை மரங்கள், அழகிய வண்ணக்கொடிகள், பல்வேறு சிற்பங்கள் என்பன கொண்டு தேர் அலங்காரம் செய்யப்படும். பீடத்துக்குக் கீழேயுள்ள பகுதி மட்டும் நிரந்தரமாக அமைக்கப்பட்ட தேர்களும் உள்ளன. மேற்பகுதி தேர்த் திருவிழாவுக்கு முன்னர் கட்டி அலங்காரம் செய்யப்படும். இவற்றைக் "கட்டுத்தேர்" என்பர்.
# தேரோட்டம்

## வீதியுலா

பெரிய கயிறுகள் தேரில் இணைக்கப்படும், அவற்றை "வடம்" என்று கூறுவர். இவ்வடத்தைப் பற்றி இழுத்துச் செல்வதை "வடம் பிடித்தல்" என்பர். கோவிலைச் சுற்றி தேர் செல்லக்கூடிய அளவு அகலமான வீதி அமைந்த இடங்கள் ரத வீதிகள் என்று அழைக்கப்படும்.தேர் செல்லும் வழி எங்கும் மக்கள் தத்தம் வீட்டு வாசலில் வண்ணக் கோலம் போட்டு, வழிபாட்டுப் பொருட்களுடன் வாசலில் நின்று கொண்டு இருப்பார்கள். தேரோட்டத்தன்று இறைவன் எழுந்தருளிய எழில்மிகு தேரை வடம் பிடித்து ஊர்மக்கள் யாவரும், அந்த ரதவீதிகளில் தேரை இழுத்து வருவர்.இறைவனின் திருநாமத்தைச் சொல்லி தேர் இழுப்பவர்களுக்கு நீர்மோர், பானகம், தண்ணீர் என வழங்க பந்தல்கள் அமைக்கப் பெற்று விளங்கும்.மேல ரத வீதி, கீழ ரத வீதி, தெற்கு ரத வீதி, வடக்கு ரத வீதி என கோவிலின் நாற்புறமும் உள்ள ரத வீதிகளைக் கடந்து திரும்பவும் தேர் தன் நிலை வந்து அடையும் வரை தேரோட்டம் நடைபெறும்.  
இந்துக் கோயில்களில் தேர் வீதியுலா வரும்போது, அதற்கு முன்னே நாதசுவரம், தவில் ஆகிய இசைக் கருவிகளை வாசித்துக்கொண்டு கலைஞர்கள் வருவர். கரகாட்டம், பொய்க்கால் குதிரையாட்டம், காவடியாட்டம் போன்ற ஆட்டங்களும் நிகழ்வது உண்டு. தேருக்குப் பின்னே அடியார்கள் திருமுறைகளை இசையுடன் பாடி வருவது வழக்கம்.
# தேரோட்டம்

## தமிழகத்தில் அதிகம் அறியப்பட்ட தேரோட்ட விழாக்கள் நடக்கும் ஊர்கள்

- புகழ்பெற்ற திருவாரூர் தியாகேசர் திருக்கோவில் (ஆசியாவின் மிக பெரிய தேர்)
- பழனி முருகன் கோயில்
- எடப்பாடி (பிரசன்ன நஞ்சுண்டேஷ்வர் திருக்கோயில்)
- அவினாசி
- ஸ்ரீவில்லிப்புத்தூர் ஆண்டாள் கோவில் (ஆடி மாதத்தில் நடக்கும்)
- திண்டல் முருகன் கோயில்
- பொன்னேரி
- கும்பகோணம் (அருள்மிகு சாரங்கபாணி கோவில்)
- வீரபாண்டி கௌமாரியம்மன் கோவில்
- மதுரை அருள்மிகு மீனாட்சி சுந்தரேஸ்வரர் கோவில்
- திருவல்லிக்கேணி செண்பகாம்பிகை உடனுறை திருவேட்டீஸ்வரர் கோவில்
- திருவரங்கம் அருள்மிகு ரெங்கநாதர் கோவில் (விருப்பன் திருவிழா)
- திருநெல்வேலி அருள்மிகு காந்திமதியம்மை உடனுறை நெல்லையப்பர் திருக்கோவில் (ஆனி மாதத்தில் நடக்கும்)
- திருவண்ணாமலை அருணாசலேஸ்வரர் கோவில் (கார்த்திகை மாதத்தில் நடக்கும்)
# தேரோட்டம்

## இலங்கையில் தேரோட்டம்

யாழ்ப்பாணத்தில் நல்லூர் கந்தசுவாமி கோவில் தேர்த்திருவிழா மிகவும் பிரசித்தி பெற்றதாகும். ஆண்டுதோறும் ஆவணி (ஆகஸ்ட் அல்லது செப்டம்பர்) மாதத்தில் நடைபெறும் தேர்த்திருவிழாவில் பல்லாயிரக் கணக்கான பக்தர்கள் பங்கேற்கின்றனர். இத்தேரோட்டம் உள்ளூர் வானொலி மற்றும் தொலைக்காட்சிகளில் நேரடியாக ஒலி/ஒளிபரப்பப்படுகின்றது. இது தவிர யாழ்ப்பாணம், திருகோணமலை, மட்டக்களப்பு, கொழும்பு போன்ற தமிழர் வாழும் பகுதிகளில் உள்ள நூற்றுக்கணக்கான கோயில்களிலும் தேர்த் திருவிழாக்கள் ஆண்டுக்கு ஒருமுறை இடம்பெறுகின்றன.  
கதிர்காமத்தில் இடம்பெறும் திருவிழாக் காலத்தில் கொழும்பில் இடம்பெறும் ஆடிவேல் விழாவின் போது கொழும்பு புறக்கோட்டை முதலாம் குறுக்குத் தெருவில் உள்ள கதிர்வேலாயுத சுவாமி கோயிலில் இருந்து தேர் பம்பலப்பிட்டியில் உள்ள சம்மாங்கோடு மாணிக்கப் பிள்ளையார் கோயிலுக்கு கொழும்பு நகரின் முக்கிய வீதிகளினூடாக இழுத்துவரப்படுகின்றது. இது கொழும்பில் கடந்த 100 ஆண்டுகளுக்கு மேலாக நிகழ்ந்துவரும் தேரோட்ட விழா ஆகும்.
# தேரோட்டம்

## இலங்கையில் தேரோட்ட விழாக்கள் இடம்பெறும் கோயில்கள்

- கந்தசாமி கோயில், நல்லூர்
- வைத்தீசுவரன் கோயில், வண்ணார்பண்ணை
- துர்க்கை அம்மன் கோ யில், தெல்லிப்பழை
- கருணாகரப் பிள்ளையார் கோயில், உரும்பிராய்
- கந்தசாமி கோயில், இணுவில்
- தான்தோன்றீசுவரர் ஆலயம், கொக்கட்டிச்சோலை
# தேரோட்டம்

## தேரோட்டத்தால் போக்குவரத்தில் மாற்றம்

### இலங்கை

நல்லூர்த் தேர்த்திருவிழாவிற்காக யாழ்ப்பாணம்-பருத்தித்துறை வீதியின் ஒரு பகுதி உட்பட சில வீதிகள் வாகனப் போக்குவரத்துக்குத் தடைசெய்யப்பட்டு வாகனங்கள் மாற்று வழிகளில் பயணிக்க ஒழுங்குகள் மேற்கொள்ளப்படுகின்றன. கொழும்பில் நடைபெறும் பிரசித்திபெற்ற கோயில்களின் தேரோட்டத்தின் போது வீதிகள் பகுதியாகத் தடைசெய்யப்படுகின்றன.
# தேரோட்டம்

## கிருத்தவத் தேரோட்டங்கள்

தமிழகத்தில் கிருத்தவ சமயத் தேவாலயங்கள் சிலவற்றில் உள்ளூர் இந்து சமயம் தொடர்பு உடையனவாகவோ அல்லது அம்மரபினைப் பின்பற்றியவையாகவோ அமையும் சடங்குகளில் ஒன்றாக தேரோட்டம் அமைகிறது.
# தேரோட்டம்

## கிருத்தவத் தேரோட்டங்கள்

### வேளாங்கண்ணி மாதா கோவில்

வேளாங்கண்ணி மாதா கோவில் தமிழகத்துக் கத்தோலிக்கத் திருச்சபைகளில் குறிப்பிடத் தக்க ஒன்றாகும். இத்திருச்சபைச் சடங்குகளில் சிரிய அல்லது இலத்தீன் மொழி பயன்படுத்தப்படுகின்றது. ஆயினும், பக்திச் செயற்பாடுகள் இந்து சமயத்தினை ஒத்துள்ளதைக் காணலாம்.
# தேரோட்டம்

## கிருத்தவத் தேரோட்டங்கள்

### புரத்தாக்குடி

திருச்சி மாவட்டம் புரத்தாக்குடி என்ற ஊரில் உள்ள மாதா கோயிலில் ஆண்டு தோறும் புகழ்பெற்ற திருச்சபைத் தேரோட்டம் நடைபெறுகிறது.
# தேரோட்டம்

## இவற்றையும் காண்க

- தேர்
# யாழ்ப்பாணம் தொடருந்து நிலையம்

**யாழ்ப்பாணம் தொடருந்து நிலையம்** (*Jaffna railway station*, **யாழ்ப்பாணம் புகையிரத நிலையம்**) என்பது இலங்கையின் வடக்கே யாழ்ப்பாண மாவட்டத்தில் யாழ்ப்பாண நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வடக்குப் பாதை தொடருந்து நிலையங்களைப் போன்று சேதமடைந்து யூன் 1990 முதல் இயங்காமல் இருந்தது. இந்நிலையம் போர் உக்கிரமடைந்த காலத்தில் பெரிதும் சேதமுற்றது. மே 2009 இல் போர் முடிவடைந்தததை அடுத்து இலங்கை அரசு இந்தியாவின் உதவியுடன் இப்பாதையின் புனரமைப்பை மேற்கொண்டது. கொழும்பு கோட்டையில் இருந்தான சேவைகள் யாழ்ப்பாணம் வரை 2014 அக்டோபர் 13 முதல் அதிகாரபூர்வமாக இயங்குகிறது.
# யாழ்ப்பாணம் தொடருந்து நிலையம்

## வரலாறு

1902 மார்ச் 11 இல் ஆளுநர் சேர் ஜே. டபிள்யூ. ரிட்ஜ்வே என்பவரால் காங்கேசன்துறை முதல் சாவகச்சேரி வரையிலான பாதை அதிகாரபூர்வமாகத் திறந்து வைக்கப்பட்டது. 1902 செப்டம்பர் 5 இல் 14 மைல் நீள சாவகச்சேரி-பளை வரையான பகுதி திறக்கப்பட்டது. 1904 நவம்பர் 1 இல் கொழும்பில் இருந்து அனுராதபுரம் வரையான பகுதி ஆரம்பிக்கப்பட்டது. .1905 மார்ச் 11 இல் மதவாச்சி வரை நீடிக்கப்பட்டது. இதற்கான பயண நேரம் 13 மணித்தியாலங்கள் 20 நிமிடங்களாக இருந்தது.  
யாழ் தேவி என அழைக்கப்படும் விரைவு வண்டி 1956 ஏப்ரல் 23 இல் வடக்குப் பாதையில் முதன் முதலாக சேவையில் விடப்பட்டது. இதன் மூலம் கொழும்பு-யாழ்ப்பாணப் பயண நேரம் 7 மணித்தியாலங்களால் குறைக்கப்பட்டது. இச்சேவை மூலம் கொழும்பு கோட்டைக்கு அடுத்த படியாக யாழ்ப்பாணத் தொடருந்து நிலையம் இலங்கையின் இரண்டாவது பெரிய தொடருந்து நிலையமாக உருவெடுத்தது. யாழ்ப்பாணத்திற்கும் கொழும்புக்கும் இடையே தினமும் எட்டு பயணிகள் வண்டிகளும், ஆறு சரக்கு வண்டிகளும் சேவையில் ஈடுபட்டன. 1980களின் ஆரம்பத்தில் நாள்தோறும் ஆறாயிரம் பயணிகள் வரை வடக்குப் பாதையூடாக சென்று வந்தனர்.
# யாழ்ப்பாணம் தொடருந்து நிலையம்

## வெளி இணைப்பக்கள்

- Northern Friends program
# விக்கிப்பீடியா:முதற்பக்கக் கட்டுரைகள்/நவம்பர் 25, 2012

**சமர்கந்து** சொகிடிய மொழியில் "கற்கோட்டை" அல்லது "கல் நகரம்" என்றழைக்கப்படும், உசுபெக்கிசுத்தான் நாட்டின் இரண்டாவது பெரிய நகரமும் சமர்கந்து மாகாணத்தின் தலைநகரமும் ஆகும். சீனாவுக்கும் மேலை நாடுகளுக்கும் இடையிலான பட்டுப் பாதையின் நடுவில் உள்ள இதன் அமைவிடம் காரணமாகவும் இசுலாமிய அறிவியலின் மிக முதன்மையான தளமாகவும் இருப்பதால் இவ்வூர் புகழ் மிக்கதாயிருக்கின்றது. 14 ஆம் நூற்றாண்டில் சமர்கந்து நகரம் தைமூர்ப் பேரரசின் தலைநகரமாயிருந்தது. தைமூரின் அடக்கத்தலமும் இவ்வூரிலேயே இருக்கிறது. இங்குள்ள புகழ் மிக்க கட்டிடங்களில் பீபி-கானிம் பள்ளிவாசல் குறிப்பிடத் தக்கது. 'ரசிசுத்தான்' என்பது இவ்வூரின் பண்டைய நகர மையமாகும். 2001 ஆம் ஆண்டு, *சமர்கந்து - பண்பாடுகளின் கூடல்* என்ற தலைப்பில் இவ்வூர் உலக பாரம்பரியக் களமாக யுனெசுக்கோ நிறுவனத்தால் அறிவிக்கப்பட்டது. **மேலும்...**
---  
**தொழிற்புரட்சி** என்பது 1750-1850ஆம் ஆண்டுகளுக்கு இடைப்பட்ட காலத்தில் உலகளவில் ஏற்பட்ட மிகப்பெரிய தொழில்நுட்ப, பொருளாதார, நாகரிக மாற்றங்களைக் குறிக்கும். தொழிற்புரட்சி முதலில் இங்கிலாந்தில் தோன்றியது. பின்னர் 19ஆம் நூற்றாண்டில் ஐரோப்பாவிலும், வட அமெரிக்காவிலும் பரவியது. செருமனியில் 1871இல் பேரரசு நிறுவப்பட்ட பின்னரும், அமெரிக்காவில் உள்நாட்டுப் போருக்குப் பின்னரும், உருசியாவில் 1917ஆம் ஆண்டுக்குப் பின்னரும் தொழிற் புரட்சி தொடங்கியது. இந்தியா, சீனா போன்ற ஆசிய நாடுகளில் 20ஆம் நூற்றாண்டில் தொழிற்புரட்சி தொடங்கியது. இரண்டாம் உலகப் போருக்குப் பின்னரே உலகெங்கும் தொழிற்சாலை முறை தோன்றியது. இங்கிலாந்தில் தோன்றிய தொழிற்புரட்சி மேற்கத்திய நாடுகளில் அரசியல், பொருளாதாரம், வாழ்வியல் மற்றும் தொழிற்சாலை, வர்த்தகம் ஆகியவற்றில் அடிப்படை மாற்றத்தை ஏற்படுத்தியது.
**மேலும்...**
# சாம்சங் கேலக்ஸி எஸ் III

**சாம்சங் கேலக்ஸி எஸ் III** தொடுதிரைத் தொழில்நுட்பத்துடன் கூகுள் நிறுவனத்தின் அண்ட்ராய்டு இயங்குதளத்தைப் பயன்படுத்தி இயங்கும் ஒரு வகை நுண்ணறி பேசி ஆகும். இது 29 மே 2012 அன்று சாம்சங் எலக்ட்ரானிக்ஸ் நிறுவனத்தால் வெளியிடப்பட்ட. சாம்சங் கேலக்ஸி எஸ் III அண்ட்ராய்டு 4.0.4 "ஐஸ் கிரீம் சாண்ட்விச்" இயங்குதளத்துடன் வெளியிடப்பட்டது, மேலும் இதனை அண்ட்ராய்டு 4.1 "ஜெல்லி பீன்" பதிப்பிற்கு புதுப்பித்துக்கொள்ள முடியும்.  
**சாம்சங் கேலக்ஸி எஸ் III** 20 மில்லியன் மொபைல்கள் முதல் நூறு நாட்களில் விற்கப்பட்டது. இன்று வரை 50 மில்லியன் மொபைல்களுக்கு மேல் விற்கப்பட்டுள்ளது. மே 2012 ஸடஃப் இதழ் வெளியிட்டுள்ள அறிக்கையில் முதல் இடத்தை பிடித்துள்ளது,அதேபோல் செப்டம்பர் 2012 அன்று டெக்ரேடார் இதழ் வெளியிட்டுள்ள அறிக்கையில் முதல் இடத்தை பிடித்துள்ளது
# சாம்சங் கேலக்ஸி எஸ் III

## வெளியிணைப்புகள்

- [www.samsung.com/global/galaxys3 அதிகாரப்பூர்வ தளம்]
-
# ஜான் கே

**ஜான் கே** (John Kay:1704 – 1779) இங்கிலாந்தைச் சேர்ந்த இயந்திரக் கண்டுபிடிப்பாளர். தொழிற்புரட்சியில் தனது பங்களிப்பாக நெசவுக் கலையில் உதவும் பறக்கும் நாடாவைக் கண்டுபிடித்தவர். இதே துறையில் 'சுழலும் சட்டம்'(Spinning ) கண்டறிந்தவர் பெயரும் 'ஜான் கே' என்பதாகும்.
# ஜான் கே

## இளமை

ஜான் கே 1704, ஜூன் 17 ஆம் நாள் இங்கிலந்தில் லங்காசையரின் வால்மெர்சிலி எனுமிடத்தில் பிறந்தார். இவருடைய தந்தை இராபர்ட் ஒர் பண்ணையாளர். இவருக்கு அங்கு சொந்த நிலம் இருந்தது. ஜான் கே பிறக்கும் முன்பே இவருடைய தந்தை இறந்ததனால் இவர்களுடைய குடும்பம் அந்நிலத்தை இழக்க வேண்டியிருந்தது. ஜான் கே தனது தாயாரின் பராமரிப்பில் வளர்ந்தார். தனது 14 வயது வரை கல்வி கற்றார்.
ஜான் கே கைத்தறி நெசவில் மிகப்பெரிய மாற்றத்தை ஏற்படுத்திய பறக்கும் நாடாவைக் கண்டறிந்து 1733 இல் இதற்கான காப்புரிமையைப் பெற்றார். பறக்கும் நாடா துணி இழைகளுக்கிடையே அகலவாக்கில் மிக வேகமாக சென்று வந்தது. இக்கருவி கண்டறியப்பட்ட பிறகு இரண்டு ஆட்கள் செய்ய வேண்டிய தறி நாடா பிடிக்கும் வேலையை ஒருவர் மேற்கொண்டால் போதுமானதாக இருந்தது.  
ஜான் கே இக்கருவியினை சுழழும் நாடா என்று அழைத்தார். ஆனால் இதன் தொடர்ந்த வேகத்தின் காரணமாக இது பறக்கும் நாடா எனறழைக்கப்பட்டது.
# சாமுவேல் கிராம்டன்

**சாமுவேல் கிராம்ப்டன்** (*Samuel Crompton*, 3 டிசம்பர் 1753 &ndash; 26 சூன் 1827) ஆங்கிலேயக் கண்டுபிடிப்பாளரும், நெசவுத் துறையின் முன்னோடியும் ஆவார். யேம்சு ஆர்கிரீவ்சு, ரிச்சார்ட் ஆர்க்ரைட் ஆகியோரின் ஆக்கங்களை ஆராய்ந்ததில் இவர் மியுனூற்றற்பொறியை 1779 இல் கண்டுபிடித்தார். இங்கிலாந்தில் ஏற்பட்ட தொழிற்புரட்சியில் இது முக்கிய பங்களிப்பாகப் பார்க்கப்படுகிறது.
# காங்கேசன்துறை நடேசுவரா கல்லூரி

**காங்கேசன்துறை நடேசுவராக் கல்லூரி** இலங்கையின் வடக்கு மாகாணத்தில் யாழ்ப்பாண மாவட்டத்தில் காங்கேசன்துறையில் உள்ள நடேஸ்வராக் கல்லூரி வீதியில் அமைந்துள்ள ஒரு பாடசாலை ஆகும். யாழ்ப்பாணத்தில் மிகவும் புகழ் பெற்ற பாடசாலையாக இது திகழ்ந்தது. குரு வீதிக்கு வடக்குப் பக்கமாகவும் சந்தை வீதிக்குத் தெற்குப் பக்கமாகவும், காங்கேசன்துறை வீதிக்கு அருகாமையிலும் இக்கல்லூரி அமைந்திருந்தது. ஈழப்போர் காரணமாக இப் பகுதி உயர் பாதுகாப்பு வலயத்திற்குள் வந்ததால் இக்கல்லூரி மாணவர்களின் பாதுகாப்புக் கருதித் தெற்கு நோக்கி இடம் பெயரவேண்டிய சூழ்நிலை ஏற்பட்டது. *நேர்மை நெறி நில்* என்பது கல்லூரி வாசகம் ஆகும்.  
தொடக்கத்தில் தமிழ்க் கலவன் பாடசாலையாக இயங்கியது. இது பாலர் பிரிவு தொடக்கம் உயர்தர வகுப்புகள் வரை கொண்டுள்ளது.  
நடேஸ்வராக் கல்லூரி வீதிக்கு வடக்குப் பக்கத்தில் கனிட்ட பாடசாலையும், தெற்குப் பக்கத்தில் உயர்தரப் பாடசாலையும் அமைந்துள்ளன. காங்கேசன்துறை நகரத்தைச் சேர்ந்த மாணவர்கள் மட்டுமல்ல, கிழக்கே கீரிமலை, போயிட்டி, மேற்கே மயிலிட்டி, பலாலி, தெற்கே மாவிட்டபுரம், கட்டுவன், குரும்பசிட்டி போன்ற பகுதிகளில் இருந்தும் பல மணவர்கள் இங்கே வந்து கல்வி கற்கின்றனர்.  
இலங்கை அரசு இப்பாடசாலையைப் பொறுப்பேற்கும்வரை தம்பிப்பிள்ளை, மாவிட்டபுரத்தைச் சேர்ந்த சிவஞானம் ஆகியோர் தொடக்கத்தில் இக்கல்லூரியின் முகாமையாளர்களாகப் பணியாற்றினர்.  
சின்னத்தம்பி, இடையாற்று மங்களம் சுப்ரமணிய ஐயர், இடையாற்று மங்களம் சூடாமணி ஐயர், கந்தசாமி, மார்க்கண்டு, கிருஷ்ணபிள்ளை, சிவப்பிரகாசம், சோமசுந்தரம் போன்றோர் உயர்நிலைப் பாடசாலையில் அதிபர்களாகப் பணியாற்றினர். கனிட்ட பாடசாலையில் அக்காலத்தில் சபாபதிப்பிள்ளை, சிதம்பரப்பிள்ளை, கந்தையா, திருநாவுக்கரசு, மு.அ. குருநாதபிள்ளை ஆகியோர் அதிபர்களாக இருந்தார்கள்.
# வார்ப்புரு:Sengai Podhuvan/navbar

| <>முகப்பு</> | &nbsp; | &nbsp; | &nbsp; | <>தொடங்கிய கட்டுரைகள்</> | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | <>திட்டம்</> | &nbsp; | &nbsp; | &nbsp; | <>போற்றி வழங்கப்பட்டுள்ள பொன்மீன்கள்</> | &nbsp; | &nbsp; | &nbsp; | <>படிமம்</> | &nbsp; | &nbsp; | &nbsp; | <>மின்னஞ்சல்</> | &nbsp; | &nbsp; | <>மணல்தொட்டி | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# அரிமானம்

**அரிமானம்** அல்லது **துருப்பிடித்தல்** (*corrosion*) என்பது ஒரு தூய்மையாக்கப்பட்ட உலோகம் அதனுடைய இயற்கை நிலைப்புத்தன்மை நிலையான ஆக்சைடு வடிவத்திற்கு மாற்றமடையும் ஓர் இயற்கைச் செயல்முறையாகும். பொருட்கள் (பெரும்பாலும் உலோகங்கள்) இச்செயல்முறையில் சூழலிலுள்ள வேதிப்பொருட்களுடன் வேதிவினையில் ஈடுபட்டு படிப்படியாக சிதைவடைகின்றன.  
உலோகங்கள் ஆக்சிசனேற்றியான ஆக்சிசனுடன் ஈடுபடும் வேதிவினையே அரிமானம் என்றும் மின்வேதியியல் ஆக்சிசனேற்றமென்றும் தற்பொழுது அரிமானம் என்ற சொல்லுக்கு பொருள் கொள்ளப்படுகிறது. இரும்பு ஆக்சிசனுடன் வினைபுரிந்து இரும்பு ஆக்சைடு உருவாகும் துருப்பிடித்தல் என்னும் செயல்முறை மின்வேதியியல் அரிமானத்திற்கு ஒரு சிறந்த உதாரணமாகும். அசல் உப்புகள் குறிப்பாக ஆக்சைடுகளாக அல்லது உப்புகளாக மாற்றமடைவதால் இவ்வகை சேதம் உண்டாகி அதன் விளைவாக தனித்துவமான ஆரஞ்சு வண்ண நிறமாற்றம் நிகழ்கிறது. அரிமானம், உலோகங்கள் மட்டுமின்றி மண்பாண்டங்கள் அல்லது பல்படிமங்கள் போன்ற பொருட்களிலும் ஏற்படுகிறது. இத்தைகய பொருட்களில் நிகழும் அரிமானம் ஆக்சைடுகள் உருவாதல் என்ற வரையறையில் இருந்து மாறுபட்டு தரம் குறைத்தல் என்ற வரையறையாக பொருள் மாறுகிறது. இத்தகைய அரிமானத்தால் பொருட்களின் வலிமை, தோற்றம், வாயுக்களாகவும் திரவமாகும் பொசியும் தன்மை போன்ற பயனுள்ள பண்புகள் தரமிழக்கின்றன.  
கைவிடப்பட்ட சுரங்க எந்திரத்தில் அரிமானத்தை முடுக்கி விடுகின்றன.]]  
கட்டமைக்கப்பட்ட பல உலோகக் கலவைகள் வெறுமனே காற்றில் உள்ள ஈரப்பதத்தால் அரிப்புக்கு உட்படுகின்றன. ஆனால் காற்றில் உள்ள ஈரபதம் சிலபொருட்களில் இச்செயல்முறையினால் கடுமையான பாதிப்புகளை உண்டாக்குகிறது. பொதுவாக ஒரு புள்ளி அல்லது ஒரு பிளவாக ஆரம்பமாகும் அரிமானம் படிப்படிப்படியாக மேற்பரப்பு முழுமைக்கும் பரவி சிதைவை ஏற்படுத்த முடியும். அரிமானம் என்பது ஒரு விரவுதல் கட்டுப்பாட்டு செயல்முறை என்பதால் சூழலுடன் தொடர்புள்ள மேற்பரப்பு முழுவதும் இதனால் பாதிக்கப்படுகிறது. வினை முடமாக்கல், குரோமேட்டாக மாற்றுதல் போன்ற தடுப்பு நடவடிக்கைகளால் உலோகங்களின் அரிமானத்திற்கு எதிரான எதிர்ப்புத்தன்மையை அதிகரிக்க முடியும். இருந்தாலும் சில வகை அரிமானங்கள் சரியாக வெளிப்படுவதும் இல்லை முன்னுணர்ந்து உரைக்கவும் இயல்வதில்லை.
# அரிமானம்

## கால்வனிக் மின்குறைமானம்

கால்வனிக் அரிமானம். 5 மிமீ தடிமன் உள்ள ஒரு அலுமினிய உலோகக் கலவைத் தகட்டிற்கு 10 மி.மீ தடிமனுள்ள ஒரு எஃகு கட்டமைப்பு துணை செய்கிறது. அலுமினியத் தகடு மற்றும் இணைக்கும் எஃகு ஆகியவற்றில் கால்வனிக் அரிமானம் ஏற்படுகிறது. அலுமினியம் தகட்டில் இரண்டு ஆண்டுகளுக்குள் துளைகள் உண்டாகின்றன.]]  
இரண்டு வெவ்வேறு உலோகங்கள் ஒன்றுடன் ஒன்று தொட்டுக் கொண்டிருந்தாலோ அல்லது மின்வழித் தொடர்பில் தொட்டுக்கொண்டு இருந்தாலோ மற்றும் அவை பொதுவான ஒரு மின்பகுளியில் மூழ்கியிருந்தாலோ அல்லது ஒரே உலோகம் வெவ்வேறு செரிவுள்ள மின்பகுளிகளில் தொடர்பு கொண்டிருக்கும் சூழல் போன்ற நிலைகளில் மட்டுமே முன்வேதியியல் அரிமானம் நிகழ்கிறது.  
ஒரு கால்வனிக் இரட்டைகளில், மிகவும் செயல்திறன் மிக்க உலோகம் (நேர்மின் முனை) துரிதமாக அரிமானத்துக்கு ஆளாகிறது. மேலும் மந்தமாக செயல்படும் உலோகம் (எதிர்மின் முனை) குறைவான விகிதத்தில் அரிக்கப்படுகிறது. மின்பகுளியில் அவை தனித்தனியாக மூழ்கவைக்கப்பட்டிருக்கும்பொழுது ஒவ்வொறு உலோகமும் அதனதன் வீதத்தில் அரிமானம் அடைகின்றன. எப்படிப்பட்ட உலோகம் அல்லது உலோகங்களை பயன்படுத்துவதென்று கண்டறியப்பட்டு கால்வனிக் தொடர்கள் என்று வரிசைப்படுத்தப்பட்டுள்ளன, உதாரணமாக எஃகு அமைப்புகளில் பெரும்பாலும் துத்தநாகம் தன்னிழப்பு நேர்முனையாகப் பயன்படுத்தப்படுகிறது. கால்வனிக் அரிமானம் கடல்சார் தொழிலில் முக்கியப் பங்கு வகிக்கிறது. மேலும், தண்ணீர் தொடர்புடைய ( உப்புகள் அடங்கிய) அனைத்து குழாய்கள் அல்லது உலோக கட்டமைப்புகளிலும் அரிமானம் பெரும்பங்கு வகிக்கிறது.  
நேர்முனை அளவு, உலோக வகைகள், மற்றும் இயக்க நிலைமைகள் (வெப்பநிலை, ஈரப்பதம், உப்புத் தன்மை, முதலியன) போன்ற காரணிகள், கால்வனிக் அரிப்பை பாதிக்கின்றன. நேர்மின்வாய் மற்றும் எதிர்மின்வாய் ஆகியனவற்றின் மேற்பரப்பு விகிதம் நேரடியாக பொருட்களின் அரிமான விகிதங்களை பாதிக்கின்றன. பெரும்பாலும் தன்னிழப்பு நேர்முனைகளைப் பயன்படுத்துவதன் மூலம் கால்வனிக் அரிமானம் தடுக்கப்படுகிறது.
# அரிமானம்

## கால்வனிக் உலோகத் தொடர்கள்

கொடுக்கப்பட்ட எந்தச் சூழலானாலும் (ஒரு நிலையான காற்றோட்ட ஊடகம், அறை வெப்பநிலை, கடல் நீர்), ஒரு உலோகம் மற்றதைவிட அதிக செயல்திறன் மிக்கதாகவோ அல்லது அதிக மந்தநிலை கொண்டதாகவோ இருக்கும். இது அவற்றின் அயனிகள் மேற்பரப்புடன் கொண்டுள்ள பிணைப்பின் வலிமையைப் பொறுத்து அமைகிறது. மின்தொடுகையில் உள்ள இரண்டு உலோகங்கள் அதே எலக்ட்ரான்களைப் பகிர்ந்து கொள்கின்றன. இதனால் இரண்டு பொருட்களுக்கிடையே, ஒவ்வொன்றின் மேற்பரப்பிலும் தனி எலக்ட்ரான்களுக்காக நிகழும் இழுபறிப்போர் சம அளவில் காணப்படுகிறது.  
ஒரே திசையில் அயனிகளின் ஓட்டத்தை ஓம்பும் மின்பகுளியைப் பயன்படுத்தி மந்தவினை உலோகம் செயல்திறன் மிக்க உலோகத்தில் இருந்து எலக்ட்ரான்களை எடுத்துக் கொள்கிறது. இதனால் விளையும் மின்னோட்டம் அல்லது திரளோட்டத்தை ஊடகத்தினுடன் தொடர்பிலுள்ள உலோகங்களின் அதிகாரப் படிநிலையை நிறுவதல் மூலம் அளவிட முடியும். இவ்வதிகாரப் படிநிலை கால்வனிக் மின்குறைமான உலோகத் தொடர்கள் எனப்படுகின்றன. அரிமானத்தை முன்னறியவும் புரிந்துகொள்ளவும் இத்தொடர்கள் பயன்படுகின்றன.
# அரிமானம்

## அரிமானம் நீக்கல்

பெரும்பாலும், பொருட்களின் அரிமான விளைவுகளை வேதியியல் முறையில் நீக்க முடியும். உதாரணமாக இரும்புக் கருவிகள் அல்லது இரும்பு மேற்பரப்புகளில் பிடிக்கும் துருவை நீக்க பாசுபாரிக் அமிலத்தை உப்புநீர் பழப்பாகு வடிவில் மேற்பூச்சாகப்பூசி நீக்குகிறார்கள். இது சில அடுக்குகள் துருவை நீக்கி உலோகத்தின் மேற்பரப்பை வழவழப்பாக்குகிறது. பாசுபாரிக் அமிலத்தை செப்புவின் மின்மெருகூட்டலுக்காகவும் பயன்படுத்த முடியும். அதாவது இதன்பொருள் செப்பின் அரிமானப் பொருட்களை நீக்குதல் என்பதல்ல செப்புவை நீக்குதல் என்பது கவனிக்கத் தக்கது ஆகும்.
# அரிமானம்

## அரிமானத்தைத் தடுத்தல்

சில உலோகங்கள் ( உதாரணங்கள், கால்வனிக் உலோகத் தொடர் பார்க்கவும்) அரிமானத்திற்கு எதிராக உள்ளார்ந்த எதிர்ப்பை மற்றதனிமங்களைவிட அதிக அளவில் தருகின்றன. உலோகங்களை அரிமானத்தில் இருந்து காப்பாற்ற அல்லது உலோகங்களில் ஆக்சிசனேற்றம் நிகழாமல் தடுக்க பல வழிகள் பின்பற்றப்படுகின்றன. சாயம் பூசுதல், வெப்ப மூழ்குவிப்பு முலாம் பூசுதல் அல்லது இவையிரண்டையும் ஒருங்கே மேற்கொள்ளுதல் போன்றவை முக்கியமான வழிகளாகும்.
# தொடுப்பு

**தொடுப்பு** என்பது பின்வருவனவற்றுள் ஒன்றாக இருக்கலாம்:  
- மீத்தொடுப்பு
- செப்பெலின் தொடுப்பு
- நுனித் தொடுப்பு
- பிளெமியத் தொடுப்பு
- ஆசிலியின் தொடுப்பு
- நங்கூரத் தொடுப்பு
- சீராக்கத்தக்க தொடுப்பு
- ஆல்பைன் பட்டாம்பூச்சி தொடுப்பு
- வளையத் தொடுப்பு  
;வேறு
- மீனவர் முடிச்சு
- லந்தாவு தொடுப்புப் பார்வையர் மையம்
# வெருகல் பாலம்

**வெருகல் பாலம்** கிழக்கு மாகாணத்தில் வெருகல் ஆற்றினைக் கடக்கவும், இருமருங்கு வீதியினை இணைக்கவும் அமைக்கப்பட்டுள்ளது. இப்பாலம் 19 ஒக்டோபர் 2011 அன்று திறக்கப்பட்டது.  
இப்பாலம் 105 மீ (344 அடி) நீளமுடையது. இதற்காக 250 மில்லியன் இலங்கை ரூபாய்கள் ($2.3 மில்லியன்) பிரான்சிய அபிவிருத்தி முகவரின் உதவியுடன் செலவிடப்பட்டது. இப்பாலம் ஏ-15 மட்டக்களப்பு-திருகோணமலை நெடுஞ்சாலையின் பகுதியாகும்.
# காயங்கேணிப் பாலம்

**காயங்கேணிப் பாலம்** கிழக்கு மாகாணத்தில் வெருகல் ஆற்றினைக் கடக்கவும், இருமருங்கு வீதியினை இணைக்கவும் அமைக்கப்பட்டுள்ளது. இப்பாலம் 19 ஒக்டோபர் 2011 அன்று திறக்கப்பட்டது.  
இப்பாலம் நீளமுடையது. இதற்காக 202 மில்லியன் இலங்கை ரூபாய்கள் ($1.8 மில்லியன்) பிரான்சிய அபிவிருத்தி முகவரின் உதவியுடன் செலவிடப்பட்டது. இப்பாலம் ஏ-15 மட்டக்களப்பு-திருகோணமலை நெடுஞ்சாலையின் பகுதியாகும்.
# செங்காளிபுரம் முத்தண்ணா

**செங்காளிபுரம் வைத்தியநாத தீட்சிதர் ** (அல்லது செங்காளிபுரம் முத்தண்ணா, 1830–1893) தமிழ்நாட்டின் திருவாரூர் மாவட்டத்தின் குடமுருட்டி ஆற்றின் அருகில் உள்ள செங்காளிபுரத்தைச் சேர்ந்தவர். இவ்வூர்
ஆயிரக்கணக்கான தீட்சிதர் குடும்பங்கள் வாழும் சிற்றூராகும்.
# செங்காளிபுரம் முத்தண்ணா

## தொழில்

முத்தண்ணர் இப்பகுதியில் வாழ்ந்த மாணக்கர்களின் மனமறிந்து பாடம் நடத்திப் புரிய வைத்தார்.
இவரது கற்பித்தல் திறனால் நன்கறியப் படுகிறார்.
# சம அழுத்தச் செயல்முறை

**சம அழுத்தச் செயல்முறை** (*Isobaric process*) அல்லது **மாறா அழுத்தச் செயல்முறை** என்பது ஒரு தொகுதியின் அழுத்தம் மாற்றமடையாமல் நிலையாக வைத்து நிகழ்த்தப்படும் வெப்பவியக்கவியல் செயல்முறையாகும். இதன் போது தொகுதியினுள் கடத்தப்படும் வெப்பமானது வேலையைச் செய்வதுடன் தொகுதியின் உள்ளாற்றலினையும் அதிகரிக்கிறது:  
:<math> Q = \Delta U + W\, </math>  
வெப்பவியக்கவியலின் முதலாவது விதிப்படி *W* தொகுதியினால் செய்யப்பட்ட வேலையையும், *U* உள் ஆற்றலினையும், *Q* தொகுதிக்கு வழங்கிய வெப்பத்தையும் குறிக்கிறது. மூடிய தொகுதியின் கனவளவு - அழுத்த வேலை பின்வருமாறு வரையறுக்கப்படுகிறது:  
:<math>W = \int \! p \,dV \,</math>  
இங்கு Δ முழுச்செயல்முறையில் நிகழ்ந்த மாற்றத்தை குறிக்கிறது, d நுண்ணளவைக் குறிக்கிறது. அழுத்தம் மாற்றமடையாது இருப்பதால் இது  
:<math> W = p \Delta V\, </math>.  
கருத்தியல் வளிம விதியின்படி பின்வருமாறு மாறுகிறது:  
:<math> W = n\,R\,\Delta T</math>  
வளிமத்தின் அளவு மாறாதிருக்கும் எனக்கருதுக, உ+ம், நிலைமாற்றம் நிகழாத வேதியியல் தாக்கம். சமபகிர்வுக் கோட்பாட்டின் படி, உள் ஆற்றலில் நிகழும் மாற்றம் தொகுதியின் வெப்பநிலையுடன் தொடர்புடையது  
:<math> \Delta U = n\,c_V\,\Delta T</math>,  
இங்கு <math>c_V</math> என்பது மாறாக் கனவளவிலான தன்வெப்பக்கொள்ளளவு.  
கடைசி இரண்டு சமன்பாடுகளையும் முதல் சமன்பாட்டில் பிரதியிட வருவது:  
:<math> Q = n\,c_V\,\Delta T + n\,R\,\Delta T </math>  
::<math> = n\,(c_V + R)\,\Delta T </math>  
::<math> = n\,c_P\,\Delta T </math>,  
இங்கு <math>c_P</math> சம அழுத்தத் தன்வெப்பக்கொள்ளளவு.
# சம அழுத்தச் செயல்முறை

## தன்வெப்பக்கொள்ளளவு

தொடர்புடைய வளிமத்தின் மூலர் தன்வெப்பக்கொள்ளளவை கண்டறிய பின்வரும் சமன்பாடுகள் யாதேனும் பொதுவான கலோரியில் இலட்சியமான வளிமங்களிற்கு பாவிக்கப்படுகின்றன. <math>\gamma</math> தன்வெப்பக்கொள்ளளவு விகிதம் எனப்படுகிறது. சில மூலங்கள் <math>\gamma</math> இற்கு பதிலாக *k* இனை பயன்படுத்துகின்றன.  
மூலர் மாறாக் கனவளவு தன்வெப்பக்கொள்ளளவு:
:<math>c_V = \frac{R}{\gamma - 1}</math>.  
மூலர் சம அழுத்த தன்வெப்பக்கொள்ளளவு:
:<math>c_p = \frac{\gamma R}{\gamma - 1}</math>.
<math>\gamma</math> இன் மதிப்பு காற்றிற்கும் அதன் பிரதான கூறுகள் போன்ற ஈரணு வளிமங்களிற்கு <math>\gamma = 1.4</math> ஆகவும், இலட்சிய வளிமம் போன்ற ஓரணு வளிமங்களிற்கு <math>\gamma = \frac{5}{3}</math> ஆகவும் உள்ளது. தன் வெப்பக்கொள்ளளவிற்கான கோவைகள் கிழ்க்காணும் சிறப்பு வேளைகளில் பின்வருமாறு ஒடுங்குகிறது:  
ஓரணுவிற்கு:
:<math>c_V = \frac{3 R}{2}</math> மற்றும் <math>c_P = \frac{5 R}{2}</math>  
ஈரணுவிற்கு:
:<math>c_V = \frac{5 R}{2}</math> மற்றும் <math>c_P = \frac{7 R}{2}</math>  
ஓர் சம அழுத்த செயல்முறை P-V வரைபடத்தில் இறுதி ஆரம்ப நிலைகளை கிடையான நேர்கோட்டால் இணைத்துக் காட்டப்பட்டிருக்கும். இங்கு செயல்முறை வலது பக்கத்தை நோக்கி நகருமாயின் அது விரிவடைதல் என்றும் இடது பக்கத்தை நோக்கி நகருமாயின் அது நெருங்குதல் என்றும் அழைக்கப்படும்.
# சம அழுத்தச் செயல்முறை

## வேலைக்கான குறி வழக்கு

வெப்பவியக்கவியலின் குறித்த குறி வழக்கிற்கான உந்துகை வெப்ப பொறிகளின் ஆரம்பகால முன்னேற்றத்துடன் வந்தது. வெப்ப பொறிகளினை வடிவமைக்கையில் இலக்காக இருப்பது வேலையை வெளியீடாக விடுவதற்கான அமைப்பினை உருவாக்குதலாகும். வெப்ப பொறியின் ஆற்றல் மூலமாக அமைவது வெப்பம் வளங்குதலாகும்.  
கனவளவு நெருக்கப்படும் போது (டெல்டா V = இறுதிக்கனவளவு-ஆரம்பக் கனவளவு < 0), ஆகவே W < 0. அதாவது சம அழுத்த செயல்முறையில் வளிமம் எதிர்ம வேலையை செய்கிறது அல்லது சூழல் வளிமம் மீது நேர் வேலையைச் செய்கிறது.  
கனவளவு விரிவாக்கப்படுகையில் போது (டெல்டா V = இறுதிக்கனவளவு-ஆரம்பக் கனவளவு > 0), ஆகவே W > 0. அதாவது சம அழுத்த செயல்முறையில் வளிமம் நேர்ம வேலையை செய்கிறது அல்லது சூழல் வளிமம் மீது எதிர்ம வேலையைச் செய்கிறது.  
தொகுதிக்கு வெப்பம் சேர்க்கப்படுமாயின் Q > 0 ஆகும். அதாவது மாறா அமுக்கத்தில் விரிவடைதல் அல்லது வெப்பப்படுத்தும் போது நேர் வெப்பம் வளிமத்திற்கு சேர்க்கப்படுகிறது அல்லது நிகராக எதிர்ம வெப்பத்தை சூழல் பெறுகிறது. மீளக்கூறுவதாயின் வளிமம் சூழலில் இருந்து நேர் வெப்பத்தை பெறுகிறது.  
தொகுதிக்கு வெப்பத்தை இழக்குமாயின் Q < 0 ஆகும். அதாவது மாறா அமுக்கத்தில் நெருக்குதல் அல்லது குளிர்விக்கும் போது எதிர்ம வெப்பம் வளிமத்திற்கு சேர்க்கப்படுகிறது அல்லது நிகராக நேர்ம வெப்பத்தை சூழல் பெறுகிறது. மீளக்கூறுவதாயின் சூழல் வளிமத்திலிருந்து நேர் வெப்பத்தை பெறுகிறது.
# சம அழுத்தச் செயல்முறை

## வெப்ப அடக்கத்தினை வரையறுத்தல்

ஓர் மாறாக்கனவளவு செயல்முறை <math> Q = \Delta U </math> எனும் சமன்பாட்டால் விபரிக்கப்படுகிறது. ஆனால் சமஅழுத்தச் செயல்முறையில்  
:<math> Q = \Delta U + \Delta (p\,V) = \Delta (U + p\,V) </math>  
*U + p V* என்பது செயன்முறையின் நிலையுடன் தொடர்புடைய கணியம், எனவே இதை ஓர் பெயர் கொண்டு அழைக்க முடியும். இது வெப்ப அடக்கம் (enthalpy) என்று அழைக்கப்படுகிறது, *H* என்பதைல் குறிக்கப்படுகிறது. ஆகவே சம அழுத்த செயல்முறையை  
:<math> Q = \Delta H \,</math>.  
எனும் சமன்பாட்டால் விபரிக்கமுடியும்.  
வெப்ப அடக்கமும் மாறாக்கனவளவு தன் வெப்பக்கொள்ளளவும் திறந்த தொகுதி செயல்முறையை ஆராய்கையிலும், மாறாக்கனவளவில் பூச்சிய வேலை நடைபெறும் சந்தர்ப்பங்களிலும் பயனுள்ள கணித கட்டமைப்புக்களாக இருக்கின்றன. ஒர் திறந்த தொகுதியில் வெப்ப அடக்கமானது பாய்மம் கொண்டுள்ள ஆற்றலின் அளவை கண்காணிப்பதற்கான பயனுள்ள கணியமாக உள்ளது.
# சம அழுத்தச் செயல்முறை

## மாறும் அடர்த்தி பற்றிய கண்ணோட்டம்

மாறுபடும் கனவளவுடைய குறித்த அளவு (திணிவு *m*) வளிமம் மாறும் அடர்த்தி ρ இனை தருகிறது. இப்பின்னணியில் இலட்சிய வளிம விதியானது பின்வருமாறு எழுதப்படுகிறது
: R(*T* ρ) = M *P*
இங்கு *T* என்பது வெப்பவியக்கவியல் வெப்பநிலை. R மற்றும் M மாறிலியாக இருக்கையில், அமுக்கம் *P* can stay constant as the density-temperature quadrant (ρ,*T* ) undergoes a squeeze mapping.
# வி. என். சிதம்பரம்

**வி. என். சிதம்பரம்** என்பவர் மதுரை மீனாட்சியம்மன் கோயில் அறங்காவலர் குழுத்தலைவராக இருந்தவர். புதுக்கோட்டை மாவட்டம், பொன்னமராவதியை அடுத்த ராங்கியம் எனும் கிராமத்தைச் சேர்ந்த இவர் மதுரையில் வசித்து வந்தார். சென்னையிலுள்ள கமலா திரையரங்கத்தின் உரிமையாளரான இவர் சில தமிழ்த் திரைப்படங்களிலும் நடித்திருக்கிறார். சில தமிழ் நூல்களையும் எழுதியிருக்கிறார். நகரத்தார் சமூகத்தைச் சேர்ந்த இவருக்கு கமலா என்கிற மனைவியும், வள்ளியப்பன், நாகப்பன், கணேசு என்கிற மூன்று மகன்களும் உள்ளனர்.
# வி. என். சிதம்பரம்

## நடிப்பு

இவர் சில தமிழ்த் திரைப்படங்களில் குணச்சித்திர வேடங்களில் நடித்திருக்கிறார். “தூங்கா நகரம்” திரைப்படத்தில் வில்லன் வேடத்தில் நடித்திருந்தார்.
# வி. என். சிதம்பரம்

## எழுதியுள்ள நூல்கள்

1. எனது வெளிநாட்டு அனுபவங்கள் - வானதி பதிப்பகம், சென்னை வெளியீடு (சூன், 2004)
1. எனது ஆலய அனுபவங்கள் - வானதி பதிப்பகம், சென்னை வெளியீடு (சூலை, 2004)  
(முழுமையடையவில்லை- தகவல் தெரிந்தவர்கள் சேர்க்கலாம்.)
# வி. என். சிதம்பரம்

## கண்ணதாசன் நண்பர்

கவிஞர் கண்ணதாசனின் நெருங்கிய நண்பர் சிதம்பரம் அவர்கள், கவிஞர் கண்ணதாசன் அமெரிக்காவில் மருத்துவமனையில் இருந்த போது நேரில் சந்தித்து பேசிய ஒரே நண்பர் இவர்தான்.
# வி. என். சிதம்பரம்

## மறைவு

மதுரையிலுள்ள தனியார் மருத்துவமனை ஒன்றில் உடல் நலக்குறைவால் அனுமதிக்கப்பட்டிருந்த இவர் 2012, நவம்பர் 24 அன்று மரணமடைந்தார்.,, இவருடைய உடல் அவரது சொந்த ஊரான ராங்கியத்தில் நல்லடக்கம் செய்யப்பட்டது.
# வஸந்த்! வஸந்த்! (புதினம்)

**வஸந்த்!வஸந்த்!**, சுஜாதாவால் எழுதப்பட்டு கல்கி இதழில் தொடர்கதையாக வந்தது. 2005 ஆம் ஆண்டு உயிர்மைப் பதிப்பகத்தினரால் புத்தகமாக வெளியிடப்பட்டது.
# வஸந்த்! வஸந்த்! (புதினம்)

## கதைக் கரு

உக்கல் என்ற இடத்தில் உள்ள "ராஜராஜன் கிணறு" பற்றி செய்யும் பேராசிரியரின் குறிப்புகள் பறிபோகின்றன. அதை மீட்கச் செல்லும் வசந்த் என்ன ஆகிறார், கணேஷ் அந்த கிணற்றின் மர்மத்தைக் கண்டுபிடிப்பதாகவும் செல்லும் கதை.
# வஸந்த்! வஸந்த்! (புதினம்)

## கதை மாந்தர்கள்

- கணேஷ்
- வசந்த்
- சரித்திரப் பேராசிரியர் அப்பாதுரை
- இனியா
- இன்ஸ்பெக்டர் ராஜேந்திரன் மற்றும் பலர்.
# 24 ரூபாய் தீவு (புதினம்)

**24 ரூபாய் தீவு**, தொடர்கதை சுஜாதாவால் எழுதப்பட்டு குமுதம் இதழில் தொடர்கதையாக வந்தது.
# 24 ரூபாய் தீவு (புதினம்)

## கதைக் கரு

கொலை செய்யப்பட்ட ஒரு பெண்ணின் டைரி ஒரு பத்திரிக்கை நிருபருக்குக் கிடைக்கிறது. அந்த டைரியை உரிமை கொண்டாடி ஒவ்வொருவரும் நிருபரைத் தேடி வருகின்றனர். டைரியில் ஒளிந்திருக்கும் ரகசியம் என்ன, அதன் மர்மத்தைத் துலக்கும் கதை.
# 24 ரூபாய் தீவு (புதினம்)

## கதை மாந்தர்கள்

- கணேஷ்
- வசந்த்
- கோபிநாத்
- தின ஒளி நிருபர் விஸ்வநாத்
- பாச்சா
- நஸீர்
- டி.வி.நாயர்
- மைக்கேல் வில்லியம்ஸ்
- லதாங்கி
- சாரதி
- சுவாமிநாதன் மற்றும் பலர்.
# கொலையுதிர்காலம் (புதினம்)

**கொலையுதிர்காலம்**, தொடர்கதை சுஜாதாவால் எழுதப்பட்டு குமுதம் இதழில் தொடர்கதையாக வந்தது.
# கொலையுதிர்காலம் (புதினம்)

## கதைக் கரு

உரிய வயதை அடைந்ததும் தனது சொத்துக்களைத் தன் பாதுகாப்பாளர் ஆகிய சித்தப்பாவிடம் இருந்து பெற நினைக்கும் ஒரு பெண். அந்த பெண்ணின் சொத்தில் மறைந்துள்ள மர்மங்கள், அதன் பின்னணியில் நடக்கும் கொலைகள், அமானுஷ்யமான நிகழ்வுகள் அனைத்தையும் துப்புத் துலக்கும் கதை.
# கொலையுதிர்காலம் (புதினம்)

## கதை மாந்தர்கள்

- கணேஷ்
- வசந்த்
- லீனா
- தீபக்
- குமாரவியாசன்
- புரபசர் ராமபத்ரன் மற்றும் பலர்.
# காயத்ரி (புதினம்)

**காயத்ரி**, 1970 களில் தினமணி கதிரில் சுஜாதாவால் எழுதப்பட்டுத் தொடர்கதையாக வெளிவந்தது. பின்னர் கிழக்குப் பதிப்பகத்தால் புத்தகமாக வெளியிடப்பட்டது.
# காயத்ரி (புதினம்)

## கதைக் கரு

எழுத்தாளர் ஒருவருக்கு பழைய புத்தகக்கடையில் விசித்திரமான சம்பவங்களைக் கொண்ட ஒரு நோட்டு கிடைக்கிறது. புதிதாக மணமுடித்து வரும் ஒரு பெண் தனது புகுந்தவீட்டில் இருப்பவர்களின் மர்மமான நடவடிக்கைகளை எழுதி வைத்து தன்னைக் காப்பாற்றுமாறு கோருகிறாள். எழுத்தாளர் வக்கீல் கணேஷிடம் உதவி கேட்கிறார். அந்த மர்ம வீட்டில் நடந்தது என்ன, அப்பெண்ணை மீட்டார்களா என்பதே கதை.
# காயத்ரி (புதினம்)

## கதை மாந்தர்கள்

- கணேஷ்
- வசந்த்
- காயத்ரி
- ராஜரத்னம்
- சரஸூ
- சாமிநாதய்யர்
- இந்திரா
- நிர்மலா மற்றும் பலர்.
# காயத்ரி (புதினம்)

## திரைப்படம்

இப்புதினம் 1977 ஆம் ஆண்டு தமிழில் திரைப்படமாக்கப்பட்டது. ஆர். பட்டாபிராமன் இயக்கத்தில் வெளிவந்த இத்திரைப்படத்தில் ரஜினிகாந்த், ஜெய்சங்கர், ஸ்ரீதேவி ஆகியோர் முக்கிய கதாபாத்திரங்களில் நடித்துள்ளார்கள்.
# லாம்ப் (மென்பொருள் தொகுதி)

). A high performance and high-availability solution for a hostile environment]]
**லாம்ப்** (*LAMP*) என்பது ஒரு கட்டற்ற, மற்றும் திறந்த மூல மென்பொருட் தொகுதியாகும். லாம்ப் எனப்படும் சொல்லானது லினக்சு, அப்பாச்சி, MySQL, Perl/PHP/Python என்ற சொற்களின் முதல் எழுத்துக்களை எடுத்து உருவாக்கப்பட்ட சுருக்கப் பெயர் ஆகும்.  
இந்த LAMP எனப்படும் தொகுப்பில் Linux- இயங்கு தளமாகவும் , MySQL - தரவுதளமாகவும், Apache இணையவழங்கி ஆகவும், Perl/ PHP/ Python போன்றவை பயனீட்டு மொழியாகவும் பயன்படுத்தப்படுகின்றன.
# திறந்த மெய்நிகர் வடிவமைப்பு

**திறந்த மெய்நிகர் வடிவமைப்பு** (*Open Virtualization Format*, OVF) - என்பது மெய்நிகர் கணினிகளில் (Virtual machines) இயங்கும் மெய்நிகர் உபகரணங்களை (virtual appliance) தொகுப்பது மற்றும் விநியோகிப்பதற்கான (Packaging and distrbution) ஒரு திறந்த தரநிலை (Open standard) ஆகும்.  
இந்த தர நிலை, மெய்நிகர் கணினி மென்பொருள் தொகுப்பு மற்றும் மென்பொருள் விநியோகத்திற்கான "திறந்த பாதுகாப்பான, சிறிய, திறமையான மற்றும் நீட்டகூடிய" வடிவத்தை விவரிக்கிறது.  
திறந்த மெய்நிகர் வடிவமைப்பு எந்த ஒரு குறிப்பிட்ட மெய்நிகராக்கி (hypervisor) அல்லது செயலி கட்டமைப்பு (Processor Architecture)- உடன் கட்டுப்பட்டதல்ல. திறந்த மெய்நிகர் வடிவமைப்பு தொகுப்பானது (OVF Package), ஒரு மெய்நிகர் கணினியில் பயன்படுத்தப்படும் ஒன்று அல்லது அதற்கு மேற்பட்ட மெய்நிகர் உபகரணங்களை கொண்டிருக்கும்.
# சேம்சு அப்பாத்துரை

**சேம்சு அப்பாதுரை** (*James Appathurai*, **ஜேம்ஸ் அப்பாதுரை**, பிறப்பு: ஆகத்து 7, 1968), ஒரு கனேடிய இதழாளர் ஆவார். தற்போது, மத்திய ஆசியாவிற்கான நேட்டோவின் தலைவரின் சிறப்புப் பிரதிநிதியாகப் பணியாற்றுகிறார்.  
இவர் கனடாவின் ரொறன்ரோவில் பிறந்தவர். ஆம்ஸ்டர்டாம், ரொறன்ரோ பல்கலைக்கழகங்களில் பயின்றவர்.  
நேட்டோவில் சேரும் முன்பே, கனடாவின் இராணுவத் துறையில் சார்ந்த கனேடிய ஒலிபரப்புப் கூட்டுத்தாபனத்தில் இதழாளராகப் பணியாற்றினார்.
# கரையெல்லாம் செண்பகப்பூ (புதினம்)

**கரையெல்லாம் செண்பகப்பூ**, சுஜாதா எழுத, எண்பதுகளில் ஆனந்த விகடனில் தொடர்கதையாக வெளிவந்தது. பின்னர் அது முழு நூல்வடிவில் கிழக்குப் பதிப்பகம் மற்றும் விசா பப்ளிகேஷன்ஸாரால் பதிப்பிக்கப்பட்டது.
# கரையெல்லாம் செண்பகப்பூ (புதினம்)

## கதைக் கரு

நாட்டுப்புறப் பாடல்கள் பற்றி ஆராய்ச்சி செய்ய மேம்பட்டி என்னும் கிராமத்திற்கு வரும் இளைஞன், ஜமீனின் பாழடைந்த வீட்டில் தங்குகிறார். அங்கே யாரோ மர்மமாக நடமாடுகிறார்கள். அவர்கள் எதையோ தேடுவது போலத் தெரிகிறது. அதே வீட்டில் வந்து தங்கும் ஜமீன் வாரிசு எனப்படும் பெண் கொலையுண்டு இறக்கிறாள். கொலைக்குக் காரணம் என்ன, அந்த வீட்டின் மர்மம் என்ன என்பதைச் செல்லும் கதை.
# கரையெல்லாம் செண்பகப்பூ (புதினம்)

## கதை மாந்தர்கள்

- கல்யாணராமன்
- வெள்ளி
- மருதமுத்து
- தங்கராசு
- சினேகலதா
- பெரியாத்தா
- பெரியசாமி
# கரையெல்லாம் செண்பகப்பூ (புதினம்)

## திரைப்படம்

இப்புதினம் 1981 ஆம் ஆண்டு தமிழில் திரைப்படமாக எடுக்கப்பட்டது.
சி. சண்முகசுந்தரம், கே. தங்கவேலு தயாரிப்பில், ஜி. என். ரங்கராஜனின் இயக்கத்தில், இளையராஜாவின் இசையில் வெளிவந்த இத்திரைப்படத்தில் பிரதாப்போத்தன், ஸ்ரீபிரியா, சுமலதா, மனோரமா மற்றும் பலர் நடித்துள்ளனர்.
# நைலான் கயிறு (புதினம்)

**நைலான் கயிறு**, சுஜாதாவால் 1968-இல் குமுதம் இதழில் தொடர்கதையாக எழுதப்பட்ட தொடர்கதை ஆகும். சுஜாதாவின் முதல் நாவலான இக்கதை 14 வாரங்கள் வெளிவந்தது.  
மீண்டும் நைலான் கயிறு  
மீண்டும் இந்த தொடர் குமுதம் 5-11-2014 இதழிலே ஜெயராஜ் படங்களுடன் ஆரம்பம் ஆகிறது.
# நைலான் கயிறு (புதினம்)

## கதைக் கரு

அடுக்குமாடிக் கட்டடத்தில் மர்மமாகக் கொலை செய்யப்பட்டுக் கிடக்கிறார் ஒரு நபர். சந்தேகத்தின் பேரில் ஒருவரைக் கைது செய்கிறார்கள். ஆனால் அதற்குச் சரியான சாட்சிகள் இல்லாமல் போகிறது. ஓய்வு பெறப் போகும் காவல்துறை உயர் அதிகாரி இந்தக் கொலை வழக்கை விசாரித்து உண்மைக் கொலையாளியைக் கண்டுபிடிக்கிறார். வித்தியாசமான நடையில் எழுதப்பட்டு இருக்கும் ஓர் நாவல்.
# நைலான் கயிறு (புதினம்)

## கதை மாந்தர்கள்

- கணேஷ்
- சுநந்தா
- கிருஷ்ணன்
- ஹரிணி
- தேவதத்தன்
- இன்ஸ்பெக்டர் மாதவன்
- ராமநாதன்
- ரோகிணி மற்றும் பலர்.